b'\n_START_ARTICLE_\nPavle Er\xc5\xbeen\n_START_SECTION_\n\xc5\xbdivljenjepis\n_START_PARAGRAPH_\nEr\xc5\xbeen je leta 1940 diplomiral na oddelku za kemijo ljubljanske Tehni\xc5\xa1ke fakultete. Po diplomi je delal v \xc5\xbeelezarnah na Jesenicah (1943 - 1946) in \xc5\xa0torah (1946 - 1948), Smederevu (1948 - 1950) in Zenici (1950 - 1969) kjer je bil upravnik posameznih jeklarn in od 1960 direktor vseh jeklarn in obratov. Na Metalur\xc5\xa1kem in\xc5\xa1titutu v Ljubljani je bil v obdobju 1969 - 1983 samostojni raziskovalec in znanstveni svetnik._NEWLINE_Er\xc5\xbeen je v jeklarsko industrijo vpeljal nove tehnolo\xc5\xa1ke postopke, izvajal rekonstrukcije, raziskoval doma\xc4\x8de materiale, jih uvajal v proizvodnjo, sodeloval pri idejnih projektih za jeklarno v Skopju in raz\xc5\xa1iritvi obratov v Zenici.'